kardosdrur/scandi-wiki huggingface dataset:
La Habana

La Habana kan henvise til

 Havana – Cubas hovedstad Ciudad de La Habana og den provins, den udgør
 La Habana (provins) – en provins på Cuba, hvortil Havana tidligere hørte
View from the Top

View from the Top er amerikansk romantisk-komedie fra 2003 med Gwyneth Paltrow, Mark Ruffalo og Christina Applegate i hovedrollerne.

Cast 
 Gwyneth Paltrow .... 	Donna Jensen
 Christina Applegate .... 	Christine Montgomery
 Mark Ruffalo .... 	Ted Stewart
 Candice Bergen .... 	Sally Weston
 Joshua Malina .... 	Randy Jones 
 Kelly Preston .... 	Sherry
 Rob Lowe .... 	 	Pilot Steve Bench 
 Mike Myers .... 	 	John Witney
 Marc Blucas .... Tommy Boulay
 Stacey Dash .... Angela Samona
 Jon Polito .... Roy Roby
 Concetta Tomei .... Mrs. Stewart
 Robyn Peterson .... Donnas mor
 Nadia Dajani .... Paige
 John Francis Daley .... Rodney

Eksterne links 
 Officielle side 
 
 Movie stills

Amerikanske film fra 2003
Romantiske komediefilm fra USA
KKK

KKK kan have flere betydninger, heriblandt:

 Ku Klux Klan - højreekstremistisk organisation i USA
 Katekismus for den Katolske Kirke - katekismus over den katolske kirkes lære
 Kawasaki Kisen Kabushiki-gaisha (også kaldet "K" Line eller KKK) - stor japansk shippingvirksomhed
 Katipunan (Kataas-taasang, Kagalang-galangang Katipunan ng mga Anak ng Bayan, forkortet KKK) - hemmeligt, revolutionært selskab under den filippinske revolution
 KKK Radnički - basketballklub fra Kragujevac i Serbien
 Atlasjet - tyrkisk luftfartsselskab med ICAO-koden KKK
Anne Grethe Törnblad

Anne Grethe Jensen-Törnblad (født 7. november 1951 i Vejlø) er en dansk dressurrytter, som bl.a. vandt sølvmedalje ved de olympiske lege i 1984 i Los Angeles i dressurridning på hesten Marzog. Guldet gik som ventet til vesttyskeren Reiner Klimke. Blev året efter, hvor Klimke ikke var med, verdensmester på samme hest. Var også udtaget til OL i 1980, men her boykottede alle ryttere fra de vestlige lande Legene i Moskva. Dansk fanebærer i 1988.

Eksterne henvisninger 

Dressurryttere fra Danmark
Ryttere fra Danmark
Olympiske sølvmedaljevindere fra Danmark
TV3 Puls

TV3 Puls  er navnet på en dansk tv-station ejet af mediekoncernen Viasat, der er en del af NENT Group. Kanalen havde premiere 23. marts 2008. Kanalen sender stort set døgnet rundt. TV3 Puls sender ligesom sine søsterkanaler TV3 og TV3+ fra London og har derfor reklamebreaks.

Programprofilen indeholder film, serier og gode livsstilsprogrammer til hele familien. 

TV3 Puls er en abonnementskanal, der distribueres af bl.a. YouSee, Viasat, Telia Stofa, Dansk Bredbånd samt lokale antenneforeninger.

Eksterne henvisninger 
 Hjemmesiden for TV3 Puls

Referencer 

Etableret i 2009
Tv-kanaler fra Viasat
Plus
Přemysliderne

Přemysliderne ( eller Dynastie Přemyslovců,  eller Dynastia Przemyślidów) var et tjekkisk kongeligt dynasti, som regerede i Bøhmen (fra det 9. århundrede og frem til 1306) og Polen (1300-1306).

Přemysliderne var beslægtet med piasterne gennem flere ægteskaber, det første mellem Mieszko I og Dobrawa.

Eksterne henvisninger
Udvandring fra Europa til Amerika

Udvandringen fra Europa til Amerika startede i det 18. århundrede i Storbritannien, Irland og Tyskland, efterfulgt af en større bølge efter 1850 fra det meste af Nordeuropa, og i et mindre omfang fra Central- og Sydeuropa

"Push og pull"-teorien 

Forskning i årsagerne til denne europæiske masseudvandring er baseret på sofistikerede, statistiske metoder. En teori, der har vundet stor udbredelse, er H. Jeromes analyse fra 1926 af "push and pull"- (skub og træk-)faktorer — skubbefaktorerne for emigrationen er i høj grad forholdene i henholdsvis Europa og USA. Jerome nåede frem til, at indvandringen havde højere kovarians med økonomisk udvikling i USA end i Europa, og udledte at træk-effekten var kraftigere end skubbe-effekten.

Udvandring fra Norden 
Udvandringsmønstre i de nordiske lande Finland, Sverige, Norge, Danmark og Island viser en slående forskel. Nordisk masseudvandring startede i Norge, som også bevarede de højeste udvandringstal op gennem århundredet. Sverige kom i gang i starten af 1840’erne og havde den tredjehøjeste udvandring i hele Europa efter Irland og Norge. Danmark havde en konsistent, lav udvandring, mens Island havde en sen start, men hurtigt kom op på Norges niveau. 

I alt udvandrede 2.168.000 i perioden 1840-1914 fra Skandinavien. Herunder kan man se, hvordan disse fordeler sig:

Kilde: "Flugten til Amerika" af Kristian Hvidt, s.24 ()

Dertil kommer udvandringen til Nordamerika fra den danske befolkningsgruppe i den prøjsiske provins Schleswig-Holstein i perioden 1864-1920.

Kilder 

USA's historie
Europas historie
Udvandring
Træranke

Træranke (Periploca) er en lille slægt med ca. 10 arter, som er udbredt i Østasien, Himalaya, Mellemøsten, Centralafrika, Nordafrika og Sydeuropa. Det er Løvfældende eller stedsegrønne buske med åben og opstigende eller slyngende vækst. Bladene er modsatte og helrandede. Blomsterne er samlet i stande fra bladhjørner eller skudspidser. Blomsterne er 5-tallige og rummer bæger- og kronblade samt 5 bikronblade. Blomsterne er hårede på indersiden. Bestøvningsmekanismen er meget kompliceret. Frugten er en bælgkapselagtig spaltefrugt med to delfrugter, der indeholder mange frø.

Her beskrives kun de to arter, som bliver dyrket i Danmark.

 Græsk træranke (Periploca graeca)
 Kinesisk træranke (Periploca sepium)

 Periploca arborea
 Periploca calophylla
 Periploca forrestii
 Periploca hydaspidis
 Periploca laevigata

Singrøn-familien
Lianer
Haveplanter
Star Wars: Battlefront II

Star Wars Battlefront II er et skydespil med Star Wars-tema, og er opfølgeren på første spil i Star Wars: Battlefront-serien.

Battlefront II
Computerspil baseret på film
Séverine

Séverine (født 10. oktober 1948), født Josiane Grizeau, er en fransk sanger.

Séverine optrådte for Monaco i Eurovision Song Contest 1971 med sangen Un banc, un arbre, une rue- "En bænk, et træ, en vej".
Hun er oprindeligt fra Frankrig.

Sangere fra Frankrig
Vindere af Eurovision Song Contest
Deltagere ved Eurovision Song Contest 1971
Monacos Eurovision Song Contest-deltagere
Leger

Leger (oldnordisk leikari, sv. lekare) er den gamle betegnelse for spillemand og for gøgler; det forekommer tidligst i Vikingetiden (ved
Harald Hårfagers hof), men får langt større betydning ned i Middelalderen ved det store antal af udenlandske legere, der lejlighedsvis vandrede gennem de nordiske lande.

Ved hofferne fik de fra 12. århundrede stærkt indpas, ligeledes ved
markeder og ved alle større gilder; gaverne
til dem kunne være ret betydelige, »der var
ikke Guld for Leger spart«, hedder det ofte i
folkeviserne. På den anden side var deres
stilling hverken tryg eller anset; at banke en leger
medførte ikke straf, og selv bøderne for legers
drab eller sår var forsvindende små,
undertiden nærmest skæmtende. En uvilje mod leger
kommer tidlig til orde fra vennerne af det gamle
kæmpeliv (sagnene om Starkad og kong
Hugleik, og hos Saxo og flere islandske skjalde i 12. århundrede),
men hindrede ikke deres stigende yndest.

Det har været fremhævet i nyere tid at leger
spillede en rolle som overførere af den franske og
tyske ridderdigtning til Norden. Men selve de
nordiske kilder antyder intet i den retning,
»leger« og »sanger« er bestemte adskilte
begreber; og legers samfundsstilling svarede ikke til
de bedste franske jongleurs eller tyske Spielmänner.
Ned imod Middelalderens slutning var leger dog af
indført byrd og foredrog helgenviser og
folkepoesi ved gilderne.

Se også 
 Stadsmusikant
 Skjald - en digter, trubadur, i vikingetiden og middelalderen

Kilde 
 Opslag af Axel Olrik og cand. mag. G. Knudsen i Salmonsen (Salmonsens Konversationsleksikon, 2. udgave, bd. 15, s. 593)
Litteratur anvendt i Salmonsen: Axel Olrik: »Middelalderens vandrende Spillemænd« i Smaaskrifter af det filologiske Samfund 1886; H. Schück: »Lekare och ballader« i Samlaren 1892. (Internet-udgave)

Eksterne henvisninger 
 "Lekare och Ballader" fra Samleren 1892  fra Runeberg.org
 "Gavtyvehistorier" , blandt andet om legere, gøglere, narre og sigøjnere

Kulturhistorie
Stillingsbetegnelser
Wongraven

Wongraven var et norsk folk/ambient-projekt, som primært var hobbyband for Satyricons forsanger Sigurd Wongraven. Målet med projektet var at lave "keyboard-baseret musik med en middelalderlig atmosfære".

Wongraven udgav et enkelt album i 1995 med titlen Fjelltronen. Albummet var illustreret af gamle malerier af den norske kunstner Theodor Kittelsen, hvis malerier også er blevet brugt til omslag af Burzum og Sigurd Wongravens centrale band Satyricon. Albummets forsideillustration er i øvrigt den samme som blev brugt af Carpathian Forest på deres ep Through Chasm, Caves And Titan Woods.

Diskografi 
 Fjelltronen (1995)

Medlemmer 
 Sigurd Wongraven – Vokal, akustisk guitar, bas, synthesizer, mundharpe

Fodnoter 

Musikgrupper fra Norge
Ambient-kunstnere
Folkemusikere
Kejsi Tola

Kejsi Tola (født 5. februar 1992 i Tirana) er en albansk sangerinde, der repræsenterede Albanien i Eurovision Song Contest 2009.

Diskografi

Singler 
 2008 - "Një Minutë" (Et Minut)
 2008 - "Carry Me in Your Dreams"
 2009 - "Qiellin do ta Prek me Ty"  2009 - "UAT" (ft. Shqiponjat)"
 2009 - "Ndonjëherë" (Nogle gange) 2010 - "Pranë" (Tæt) 2011 - "Më Jeto" (Live Me) 2012 - "Atje" (Der) 2012 - "Perëndeshë e Fantazisë" (Fantasigudinden)''
 2012 - "S’jemi më atje"
 2014 - "Iceberg"

Priser og nomineringer

Kilder

Eksterne henvisninger 
 
 

Sangere fra Albanien
Deltagere ved Eurovision Song Contest 2009
Albaniens Eurovision Song Contest-deltagere
Waldo's People

Waldo's People er et Finsk Eurodance band. Det repræsenterede Finland i Eurovision Song Contest 2009, med sangen "Lose Control". De kvalificere sig til finalen via juryernes hjælp, men i finalen sluttede de på sidstepladsen med 22 point.

Album 
 Waldo's People (RCA/Blue Bubble 1998)
 No Man's Land (RCA 2000)
 Greatest Hits (Sony BMG 2008)
 Paranoid (Sony BMG 2009)

Musikgrupper fra 1998
Musikgrupper fra Finland
Finlands Eurovision Song Contest-deltagere
Deltagere ved Eurovision Song Contest 2009
Pyrheliometer

Pyrheliometer eller solkalorimeter er et instrument til at måle solens energiindfald med.

Energiindholdet i solstrålingen kan bestemmes ved at lade den opvarme et system med kendt varmekapacitet.
Det kan gøres med er solkalorimeter, som består af et paprør, der i den ene ende er lukket med en sortmalet messingklods.

Se også 
 Actinometer
 Heliograf

Måleinstrumenter
Græsk træranke

 
Græsk træranke (Periploca graeca) er en løvfældende, opstigende eller slyngende busk med en åben vækst. Hele planten indeholder en giftig, hvid saft.

Beskrivelse 
Barken er først lysegrøn, men snart efter bliver den rødbrun og blådugget. Gamle grene får en grålig bark med langsgående revner. Knopperne er modsatte, små, knudeformede og lysegrå. Bladene er elliptiske med hel rand og but spids. Oversiden er lyst grågrøn, mens undersiden er en smule lysere. 

Blomstringen sker i juli-august. Blomsterne er samlet i endestillede stande, hvor de enkelte blomster er 5-tallige og regelmæssige bortset fra en lille, indvendig bikrone. Kronen er gråviolet på indersiden, men grønlig på ydersiden. Blomsterne er insektbestøvede og har en bestøvningsbiologi, der minder om orkideernes. Frugten er en bælgagtig spaltefrugt med mange frø.

Rodnettet er kraftigt og dybtgående. 

Højde x bredde og årlig tilvækst: 6,00 x 1,50 m (40 x 10 cm/år).

Hjemsted 
Arten hører hjemme i Mellemøsten, Lilleasien og Sydøsteuropa. Den er naturaliseret i resten af Sydeuropa. 

I Donaus delta findes arten Letea-skoven på lange, smalle sandklitter sammen med bl.a. benved, alm. berberis, humle, alm. skovranke, særkrone, vin, Convolvulus persica (en Snerle-art), fliget vejbred, havtorn, kaspisk tamarisk,  kirsebærkornel, smalbladet ask, stilkeg, sølvlind, sølvpoppel, toraklet ledris, vild pære og vrietorn

Note 

Lianer
Haveplanter
Holocaust (band)

Holocaust er et engelsk New Wave of British Heavy Metal-band, dannet i 1977.

Diskografi

Albums 
 The Nightcomers (1981)
 Live (Hot Curry & Wine) (1983)
 No Man's Land (1984)
 The Sound of Souls (1989)
 Hypnosis of Birds (1992)
 Spirits Fly (1996)
 Covenant (1997)
 The Courage to Be (2000)
 Primal (2003)

EP'er og sngler 
 "Heavy Metal Mania" (1980, 7")
 Heavy Metal Mania (1980, 12")
 "Smokin' Valves" (1980, 7")
 Smokin' Valves (1980, 12")
 Live from the Raw Loud 'n' Live Tour (1981, 7")
 Comin' Through (1982, 12")
 Heavy Metal Mania '93 (1993, CD)
 Expander (2013, CD)

Opsamlingsalbum 
 NWOBHM '79 Revisited (1990)
 Smokin' Valves: The Anthology (2003)

Videoer 
 Live from the Raw Loud 'n' Live Tour (1981, VHS; 2004, DVD)

New Wave of British Heavy Metal-grupper
Metalgrupper fra Storbritannien
Musikgrupper fra 1977
Blitzkrieg (band)

Blitzkrieg et et engelsk New Wave of British Heavy Metal band, dannet i 1980. Nok mest kendt for at være en inspiration for Metallica.

Metalgrupper fra England
Musikgrupper fra 1980
Løsholt

Et løsholt er et vandret tømmerstykke mellem to facadestolper, som er samlet med lige tap og dyvler for at holde konstruktionen i spænd. Anvendes ved fx Bindingsværk

Murværk
Negative Approach

Negative Approach var et amerikansk hardcore punk band. De spillede en form for hardcore med påvirkninger fra engelske bands som 4-Skins og Blitz, blandet med den amerikanske hardcore punk lyd og proto-punk ikonerne fra Michigan, The Stooges. Forsangeren John Brannon dannede efter bandets opløsning Laughing Hyneas og senere Easy Action.

Diskografi 
 s/t 7"
 Tied Down LP
 Total Recall CD
 Ready To Fight 2xLP

Punkgrupper fra Storbritannien
Fun House (The Stooges-album)

Fun House er titlen på The Stooges' anden LP fra 1970. Den blev indspillet i maj 1970 og udgivet i juli samme år. Ligesom forgængeren, albummet The Stooges (1969), solgte Fun House ikke særligt mange eksemplarer.

Album fra 1970
Album fra USA
The Stooges (album)

The Stooges er titlen på The Stooges første LP fra 1969. Den er nok mest kendt for sangen "I Wanna Be Your Dog".

Album fra 1969
Raw Power

Raw Power er titlen på The Stooges' tredje album. Albummet udkom den 7. februar 1973 på Columbia Records. Selvom albummet ikke ved udgivelsen blev nogen kommerciel succes, har Raw Power i årene efter udgivelsen opnået kultstatus og anses sammen med bandets foregående album fra 1970 Fun House) at være et af de væsentligste inspirationskilder for den senere opståede punk rock.

Trackliste 

Raw Power er blevet genudgivet adskillige gange i forskellige udgaver bonus-tracks, DVD, interviews m.v.

Medvirkende 
 The Stooges
 Iggy Pop – vokal og producer
 James Williamson – guitar
 Ron Asheton – Elbas, kor
 Scott Asheton – trommer

Noter

Eksterne links 
 Gratis stream af albummet på The Stooges' officielle website
 Podcast om albummets tilblivelse og dets indflydelse af senere generationer af punkrockere 

Album fra 1973
Punkalbum
Rockalbum fra USA
Kanal 1

Kanal 1 er en lokal tv-station i København. Den opstod af ruinerne af Byens lys, der gik konkurs i 1993. I begyndelsen havde den til huse i det nedlagte Sankt Joseph Hospital på Nørrebro, og er i dag bosiddende i Reventlowsgade på Vesterbro hos produktionsselskabet Mediehuset København.

Kanal 1 producerer programmer om københavnske forhold med udgangspunkt i ønsket om at styrke kommunikationssvage gruppers adgang til et massemedium, tv-mediet. Kompetence i forhold til både det tekniske og det indholdsmæssige stilles til rådighed for personer, der ønsker at tilrettelægge et tv-program om et københavnsk emne. Det gælder f.eks. ældre, der i en redaktionsgruppe laver tv om og for andre ældre eller borgere, der har været i berøring med det psykiatriske system, og ønsker at formidle deres viden og holdninger i den forbindelse. Dette er et led i stationens ønske om styrke public access til borgere, endvidere skabe dannelse og sociale kompetencer hos unge. Kanal 1 sender sine programmer på Kanal Hovedstaden.

Særligt fokus har stationen haft på LGBT-personer og miljøet siden 2009. I året 2014 blev der oprettet en selvstændig LGBT-redaktion, der siden da har vist ugentlige programmer om emnet. I 2018 vises Danish Rainbow Awards på Kanal 1 - og dermed for første gang på tv - hvor der blev uddelt de eftertragtede AXGIL-priser.

Referencer

Eksterne henvisninger 
 Kanal 1
 Kanal Hovedstaden

Etableret i 1993
1
Øverste Kirurgiske

Øverste Kirurgiske er et dansk tidsskrift for poesi og lyrik, grundlagt 1997 af Martin Budtz, Tomas Thøfner, Morten Søndergaard og Niels Ivar Larsen, og samtidig navnet på digterkollektivet omkring dette tidsskrift. 

I aktiviteterne indgår også et forlag med navnet Biblioteket Øverste Kirurgiske og frem for alt en oplæsningscene, der er blevet krediteret for at skabe en mindre selvhøjtidelig, men dog original og kvalitetsbevidst tilgang til poesioplæsninger. De holdt i de første år til på Lab, Vesterbrogade. Siden havde Øverste Kirurgiske, i nogle nomadiske år, til huse mange forskellige steder i København. Den sidste hal på Enghavevej og siden Mayhem var fx hjem for oplæsningerne i flere år. Medlemmerne har både udgivet bøger på Biblioteket Øverste Kirurgiske og andre steder. Jens Blendstrup fra digterkollektivet er kendt for sine humoristiske romaner og noveller. Måske mest kendt er hans Gud taler ud, som handler om forholdet til faren.  Thomas Krogsbøl er en væsentlig og egensindig figur i dansk litteratur. Morten Søndergaard blev i 2007 indstillet til Nordisk Råds Litteraturpris. Sternberg er mest kendt for Tidspentalogien, som består af Stenalderdigte, Depressionsdigte, Guldalderdigte, Tidsrejsedigte og De sidste dage-digte. Efter 18 år lukkede Øverste Kirurgiske i 2015 ned for de faste månedlige oplæsninger, men medlemmer af ØK kan dog endnu sporadisk høres optræde under gruppenavnet. Øverste Kirurgiske udkom fra 1997 - 2011 i 52 numre. Man vidste ikke, om tidsskriftet var lukket ned eller blot var gået i dvale , men så udkom i 2019 ud af det blå nr. 53 af Tidsskriftet.

Referencer 

Tidsskrifter fra Danmark
Etableret i 1997
Kanal 23

Kanal 23 er en københavnsk frekvens til lokal-tv i hovedstadsregionen. Kanalen gik i æteren første gang den 1. april 1990 med dengang 13 lokale tv-stationer, og sender i dag (2009) omkring 40 tv-stationer. Under et er de kendt under populærnavnet Kanal København

Den første tv-station, der sendte lokale tv-programmer i Danmark (og dermed brød med DRs monopol), var dog Pinsekirken Københavns tv-kanal KKRtv, der begyndte at sende allerede i 1984. Denne er nu en af de mange stationer, der sender på kanal 23.

Kanal 23 vandt for alvor popularitet, da den i 1990 af en skare af kommercielle frontløbere lanceredes som Kanal København, med programmer som talk-showet Mette’s Mix et programformat, der kom til at danne skole for talkshows på andre kanaler i Danmark og Music Box, som er et dagligt genreopdelt musikprogram, der berører alle musiktyper.

Kanal 23 sender via YouSee's analoge kabelnet, Telia Stofas digitale bredbånds-tv og Gladsaxe-senderens kanal 23 i primetime, kl. 19.30 – 05.00 under navnet Kanal København. I det øvrige tidsrum sendes programmer fra ca. 35 ikke kommercielle lokal-tv-stationer, de såkaldte græsrodsstationer. Brug af logo er dog uafhængigt af tidspunktet på døgnet. Nogle af tv-stationerne sender således under Kanal København-logoet, mens andre benytter eget logo og nogle slet intet.

Kanal 23 har den været sendt digitalt fra nov. 2007 (DVB-T) på UHF 35. Kanal 23 har must carry-status, kan ses af ca. 1,7 mio. i hovedstadsområdet og 600.000 i Malmø-området. Kanal 23 er dermed Danmarks mest udbredte lokal-tv-kanal.

Kanal 23 ses af omkring 920.000 personer månedligt. Den mere markante årsag til stationens popularitet kan tilskrives de erotiske filmklip, der sendes om natten. Ifølge Gallups TV-meter er Kanal 23 blandt Danmarks 20 mest sete tv-kanaler – om natten er kanalen endog den 3. mest sete kanal. Seertallet på den kommercielle sendeflade er stort set ligeligt fordelt mellem kl. 24.00-05.00 og 19.00-24.00, hvor aftenfladen er præget af forbrugerprogrammer, udsendelser om Københavns historie, talkshows, dansktop- og dokumentarprogrammer.

Stationer på Kanal 23, juni 2009 

 Airport TV
 Bispebjerg Lokal TV
 Canal International
 Christiania TV
 DK4 City
 Focus TV
 Foreningen Canal Africa
 Foreningen tv-tv
 Television Copenhagen
 Frederiksberg Senior TV
 Kanal 1
 Kanal 4 – Frederiksberg Lokal TV
 Kanal 7
 KKR/TV
 Corseg
 Københavns Miljø TV
 Københavns Ungdoms TV
 MOVE TV
 Nørrebro TV
 Qaran TV
 RFE-TV
 Station Livsk
 Station Øresund
 TV Frederiksberg
 TV Kurt
 TV Strandparken
 TV Østerbro
 Kaos TV
 TV-Bella
 TV-Europa
 TV-Gaderummet
 TV-Glad
 TV-København
 TV-Link
 etnic.dk
 TV Salam
 U-landsTV
 Ung TV
 Vesterbro Lokal TV

Eksterne henvisninger 
 Kanal23.dk 
 kanalkobenhavn.dk
 TV-Glad.dk
KANAL 1

Etableret i 1984
23
Vágartunnelen

Vágartunnelen (færøsk: Vágatunnilin) er en tunnel, der forbinder Vágar med Streymoy under Vestmannasund og dermed Tórshavn med Vágar Lufthavn og var, indtil Nordøtunnelen blev åbnet, den længste tunnel på Færøerne.

Tunnelen erstatter færgen fra Vestmanna til Vágar, og der afkræves vejafgift. Med et automatisk webkamera registreres det enkelte køretøj, og man kan selv vælge, om man vil have tilsendt et indbetalingskort eller betale på den nærmeste tankstation. Kørselstiden fra lufthavnen til Tórshavn er med personbil ca. 45 minutter.

Tunnelbyggeriet er udført af entreprenørfirmaet NCC, og bygherre er det i 1999 stiftede aktieselskab "Vágatunnilin pf". Byggeriet startede den 28. september 2000 på Streymoy og den 27. september 2001 på Vágar. Den blev indviet den 10. december 2002 og kostede 240 millioner DKK, deraf har Færøernes Landsstyre betalt 160 millioner DKK.

Den 4,9 kilometer lange tunnel er 10 meter bred, vejbredden 7 meter, og vejen er tosporet med vigepladser for hver 500 meter. Det dybeste punkt er 105 meter under havoverfladen. Der blev sprængt 327.000 kubikmeter basaltsten, som med lastvogne blev tranporteret til vejarbejde og etablering af en ny havn ved Kollafjørður. Der er brugt 850 tons sprængstof til sprængningsarbejde og 1000 tons beton til tætning af lækager.

Referencer

Ekstern henvisning 
 Tunnil.fo Tunnelens hjemmeside (færøsk)

Streymoy
Vágar
Tunneler på Færøerne
Jack del Rio

Jack Lebron Del Rio, Jr. (født den 4. April 1963  i Castro Valley, California) er en tidligere amerikansk fodboldspiller, som er Cheftræner for Oakland Raiders.

Aktive karriere 
I 1985 blev Jack Del Rio drafted i 3. runde af New Orleans Saints. Jack Del Rio nåede at spille for fem NFL klubber i løbet af sin karriere: New Orleans Saints (1985-1986), Kansas City Chiefs (1987-1988), Dallas Cowboys (1989–1991), Minnesota Vikings (1992–1995) og endelig Miami Dolphins (1996). Jack Del Rio stoppede sin NFL karriere i 1996 efter 11 år i ligaen.

Trænerkarriere 
Han startede sin træner karriere i New Orleans Saints i 1997. I 1999 fik  han et job af Baltimore Ravens (1999-2001) som linebackers coach. I 2001 vandt Jack del Rio Super Bowl XXXV med Baltimore Ravens, hvorefter han blev ansat som defensive coordinator af Carolina Panthers (2001 – 2003). Jack del Rio var fra 2003-2011 head coach for Jacksonville Jaguars. Han afløste Tom Coughlin som head coach i klubben, og han er dermed kun den anden head coach i Jacksonville Jaguars' historie. Senere blev han defensiv koordinator hos Denver Broncos.

Eksterne henvisninger 

Amerikansk fodbold-linebackers
Amerikansk fodbold-spillere fra Californien
Amerikansk fodbold-spillere fra New Orleans Saints
Amerikansk fodbold-spillere fra Kansas City Chiefs
Amerikansk fodbold-spillere fra Dallas Cowboys
Amerikansk fodbold-spillere fra Minnesota Vikings
Amerikansk fodbold-spillere fra Miami Dolphins
Amerikansk fodbold-trænere